# **DECIZIA ETAPEI DE ÎNCADRARE**

## Nr. număr din 25.07.2017

Ca urmare a solicitării de emitere a acordului de mediu adresate de **COMUNA ARBORE**, cu sediul în com. Arbore, judetul Suceava, , înregistrată la APM Suceava cu nr. 5700/9.06.2016, în baza:

-**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**-Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 20.07.2017, că proiectul ***Înfiinţare infrastructură de apă şi extindere infrastructură de apă uzată în comuna Arbore, judeţul Suceava*** propus a fi amplasat în comuna Arbore, jud. Suceava nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 **I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. b;

 b) Conform criteriilor de selecţie din Anexa 3 la HG nr. 445/2009:

 **1.Caracteristicile proiectului**

a) mărimea proiectului

Lucrările proiectate cuprind următoarele obiective:

***Infrastructura de apă***

**A. Captare**: de apă subterană realizată prin intermediul a 6 puţuri forate P1-P6, cu diametrul de exploatare 300 mm, H=100 + 1m deasupra terenului (pentru a nu fi inundate in cazul unor debite de viitura) cu un debit de 7,20 l/s si o distanţă intre puţuri de 100 m. Zona de protecţie sanitară cu regim sever a fost stabilită de proiectant ca având o suprafaţă de 400 mp si este imprejmuită si asigurată cu poartă metalică cu lacăt. Forajele sunt echipate cu pompe submersibile cu debitul Q= 1.0 l/s, H=110m pentru puturile P4 si P5 iar H= 100m pentru P1, P2, P3 si P6 si puterea P= 2.2 kW, manometre, robinete si debitmetre de control al debitului forajului.

Necesarul de apă brută:

-Qzi maxim= 694,93 mc/zi= 8,04 l/s

-Qzi mediu= 527,29 mc/zi= 6,10 l/s

-Q orar maxim= 57,91 mc/h= 16,09 l/s

**B. Conducta de refulare**: transportul apei de la puţuri către staţia de tratare şi apoi la rezervorul tampon de 20 mc se face sub presiune cu ajutorul pompelor submersibile, prin conductă de PEHD PN 10 în lungime totală de 2150 m. De la rezervorul tampon la rezervorul de înmagazinare transportul apei se va realiza cu ajutorul unei staţii de pompare prin conductă PEHD PN 16 în lungime de 1380 m.

**C. Rezervor de înmagazinare**: Înmagazinarea apei se va realize într-un rezervor cu un volum util de 300 mc, amplasat la o cotă superioară pentru a asigura curgerea gravitaţională către consumatori.

**D. Staţie de pompare**: va fi amplasată în incinta captării şi foloseşte rezervorul tampon de 20 mc ca aspiraţie. Este echipată cu 2 pompe( 1 A + 1 R )cu Q= 6,10 l/s.

**E. Staţie de tratare**: pentru dezinfecţia apei furnizate către consumatori se va amplasa o staţie de clorinare dimensionată la un debit de tranzit 6,10 l/s. Staţia de tratare va fi prevăzută şi cu filtru de nisip cuarţos pentru reţinerea suspensiilor.

**F.Reţea de aducţiune şi de distribuţie a apei**: reţeaua de aducţiune se va realize din conducte PEHD cu diameter cuprinse între 50-160 mm. Lungimea totală a reţelei de aducţiune prevăzută în cadrul proiectului este de 3530 m.

Lungimea totală a reţelei de distribuţie este de 8245 m şi va fi realizată din conduct PEHD PN 10.

***Extindere infrastructură de apă uzată***

1. **Reţea de canalizare**: reţeaua de canalizare va fi realizată din conducte PP corugat cu De= 250 mm şi va avea o lungime totală de L= 2250 m, din care 420 m va fi reţea de canalizare sub presiune, şi colectori din conduct PP De= 250 mm, L= 1830 m.
2. **Cămine de vizitare**: vor fi amplasate un număr de 54 cămine de vizitare, la maxim 50 m distanţă între ele.
3. **Staţii de pompare ape uzate**: pe traseul reţelei de canalizare va fi amplasată o staţie de pompare ape uzate pentru preluarea debitelor din anumite zone şi va fi echipată cu 2 electropompe submersibile( 1 A + 1 R ).

Pentru asigurarea racordării consumatorilor la reţeaua de canalizare se vor realize un număr de 103 cămine de record.

1. **Debitele de apă uzată**

-Qzi maxim= 32,71 mc/zi= 0,38 l/s

-Qzi mediu= 24,8 mc/zi= 0,29 l/s

-Qorar maxim= 2,73 mc/h= 0,76 l/s

1. Staţie de epurare existentă: staţia de epurare existent este situată pe malul stâng al pârâului Saca, la 300 m amonte de confluenţa cu râul Solca şi este de tip mecano-biologic.

b) cumularea cu alte proiecte:- nu este cazul.

c) utilizarea resurselor naturale: se vor utiliza materiale locale pentru apărările de mal dacă este cazul.

d) producţia de deşeuri: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada lucrărilor de execuţie zgomotul va fi generat de utilajele şi mijloacele de transport, nefiind afectate zonele locuite;

 f)  *riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

 **2. Localizarea proiectului**

2.1 *utilizarea existentă a terenului*: conform certificatului de urbanism nr. 31/23.05.2016 eliberat de Primăria comunei Arbore, terenul este situat atât în intravilanul cât şi în extravilanul comunei Arbore, sat Arbore.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate: nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – nu este cazul.

  **3. Caracteristicile impactului potenţial**

*a). Extinderea impactului, aria geografică şi numărul de pesoane afectate* – lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului

 **II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

 - nu este cazul.

Condiţiile de realizare a proiectului:

 a) - titularul are obligaţia de a respecta prevederile Avizului de gospodărire a apelor, eliberate de Administraţia Bazinală de Apă- SIRET- Bacău;

 b) - la finalizarea lucrărilor toate suprafeţele de teren afectate vor fi aduse la starea şi în condiţiile iniţiale.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**Ing. Vasile Oşean**

**Şef Serviciu Avize, Acorduri, Autorizaţii, Întocmit,**

 **Ing. Constantin Burciu Ing. Doru Cojocaru**